František Xaver Šalda

František Xaver Šalda (* 22. december 1867, LiberecMatriční záznam o narození a křtu – † 4. apríl 1937, Praha) bol český literárny kritik, novinár a spisovateľ.

 Životopis 
Študoval právo, ale štúdium nedokončil. V roku 1906 však obhájil na filozofickej fakulte doktorát z umelecko-historickej problematiky (s prihliadnutím na predtým publikované texty z literárnej a umeleckej kritiky).

Pôsobil od roku 1919 ako profesor románskych literatúr na Filozofickej fakulte Karlovej univerzity v Prahe.František Xaver Šalda v datech na fxsalda.ff.cuni.cz

Niekedy býva považovaný za vodcovskú osobnosť literárnej generácie 90. rokov. Bol spoluautorom Manifestu Českej moderny.
V rokoch 1894 – 1908 písal pre redakciu Ottovho slovníka náučného heslá z českej, nemeckej, francúzskej a anglickej literatúry a zo svetového maliarstva.

Písal do mnohých časopisov (Literární rozhledy, Novina, Česká kultura, KmenAntonín Dolenský: Kulturní adresář ČSR, vyd. Českolipská knih– a kamenotiskárna, Česká Lípa, 1936, str.  529, Volné směry, Literární listy), kde sa venoval otázkam a problémom výtvarného umenia, literatúry, kultúry i politiky.

Od roku 1925 vydával časopis Tvorba (časopis pre kritiku a umenie; zaujímavosťou je, že na jeseň 1928, teda v čase, keď bola perzekvovaná komunistická tlač, odovzdal časopis Juliusovi Fučíkovi, ktorý ho s prestávkami riadil až do roku 1938). V rokoch 1928 – 1937 vydával Šaldův zápisník, v ktorom uverejňoval predovšetkým svoje umelecké kritiky a eseje, ale aj básne, prózu a politickú publicistiku.

 Dielo 
Jeho dielo vyznačuje kritická reakcia na pozitivizmus. K najdôležitejším zdrojom jeho inšpirácie patrilo kresťanstvo, vitalizmus, Nietzscheho filozofia, ďalej literárno teoretické spisy niektorých francúzskych autorov, ktorí z pôvodne pozitivistického východiska naznačovali medze striktne pozitivistického prístupu (Taine, Guyau, Hennequin, Thibaudet).

Najväčší význam majú jeho práce o literatúre, predovšetkým literárna kritika. Je považovaný za zakladateľa českej modernej kritikyAntonín Dolenský: Kulturní adresář ČSR, vyd. Českolipská knih– a kamenotiskárna, Česká Lípa, 1936, str. 529. Bol pravdepodobne najvýraznejším, najoriginálnejším a najlepším českým kritikom v medzivojnovom období.

Jeho kritiky viedli k presadeniu mladých umelcov (veľmi rýchlo doviedol rozpoznať talent). Kriticky posudzoval aj nepodarené zbierky básnikov, ktorých iných diel si vážil.

Požadoval, aby umenie vychádzalo zo života, bolo vnútorne pravdivé a neobmedzené žiadnymi ideologickými požiadavkami. Bol predstaviteľom tzv. duchovedného smeru. Vychádzal zo subjektívneho osobného zážitku a zaujatia dielom, súčasne vysvetľoval objektívne záležitosti literárnych javov.

Prekladal tiež z francúzštiny a angličtiny, zredigoval listy Jaroslava Vrchlického a riadil Melantrichovu knižnicu.

 1921 Strom bolesti – básnická zbierka
 Analyse – poviedka
 1912 Život ironický a jiné povídky – súbor poviedok
 Dřevoryty staré a nové
 Loutky i dělníci boží – román

 Dráma 
 1921 Zástupové
 1923 Dítě
 1926 Tažení proti smrti

 Literárna veda (eseje, úvahy) 
 1905 Boje o zítřek – v tomto diele zhrnul svoje názory na literárnu kritiku. Tá má byť literárnej tvorbe inšpiráciou, preto musí byť založená na pochybnosti a zároveň na hľadaní aj kladných stránok diela.
 Žiadal novú tvarovú reč.
 Kritik musí mať osobný a prežitý pomer k umeniu.
 Musí byť vnímavý, citlivý a senzitívny (prežíva pocity).
 Kritiku považoval za druh umenia.
 Kritik musí byť schopný prebásniť dielo a preniesť ho vo vyšší duchovnejší typ.
 Musí mať nielen súcit, ale aj odvahu a chuť nachádzať pravdu.
 Vědecká kritika – preklad diela Emila Hennequina (francúzsky pozitivista), preklad vydaný v r. 1896
 1913 Duše a dílo – problematika romantizmu v poézii, hľadá duchovnú podstatu básnikovej tvorby. Ocenil tu Rousseaua, Máchu a Němcovú.
 1924 Antonín Sova
 1928 O nejmladší poezii české
 Básnická osobnost Dantova
 Antonín Sova
 Mácha snivec a buřič
 Básnický typ Jiřího Wolkra
 O poetismu
 Dva představitelé poetismu
 Nová proletářská poezie
 1928 O tzv. nesmrtelnosti díla básnického
 1928 O nejmladší poezii české
 1930 Krásná literatura česká v prvém desetiletí republiky
 1930 Jean Arthur Rimbaud, božský rošťák, obsiahla štúdia
 1939 Kritické glosy k nové poezii české – posmrtne
 Syntetism v novém umění – prvá kritická stať; literatúra má byť živá, diela majú zachycovať všetko v pohybe

 Referencie 

 Iné projekty 

 Pozri aj 
 Zoznam českých spisovateľov
 Česká literatúra v rokoch 1900 – 1945
 Pozitivizmus

 Externé odkazy 
 Kompletné dielo F. X. Šaldy 
 Spoločnosť F. X. Šaldy
 FX Šalda na webe Bohuslava Chrobáka
 František Xaver Šalda na WorldCat Identities

Kategória:Českí literárni kritici
Kategória:Českí novinári
Kategória:Českí prekladatelia
Kategória:Českí spisovatelia
Kategória:Osobnosti z Liberca
Kategória:Českí esejisti